**СЦЕНАРИО – 8. МАРТ**

1. УЧЕНИК

Од тол'ко лепих, најлепших речи,

да се исприча сто једна бајка,

ни једна нијетолико лепа,

толико нежна, као реч мајка.

1. УЧЕНИК

Њене ме руке најлепше грле

и брижне надамном увек стрепе,

зовнем ли само, мени хрле,

мамине руке, меке и лепе.

1. УЧЕНИК

Мамине руке косу ми сплићу,

њена ме љубав на пут спрема.

кад порастем, као мама бићу,

нико као она лепе руке нема.

1. УЧЕНИК

Мамине очи увек ме прате,

те очи добре, нада мном бдију,

кад оду, једва чекам да се врате,

оне за мене, увек осмех крију.

1. УЧЕНИК

Као у бајци која се воли,

снег се детињства меко сребри.

кад мене боли и њу заболи

и зато хвала, мајко теби.

1. **УЧЕНИК**

Зато од тол'ко најлепших речи,

да се исприча сто једна бајка,

једна је од свих за мене лепша,

једна је од њих само реч мајка.

**СВИ:**

Само један цвет

може да замени цео свет.

Тај један цвет леп као бајка

моја је мила мајка.

1. УЧЕНИК

Ноћу често кад већ заспим

и кад соба већ опусти,

ко латицу руже мама,

на мој образ цјелов спусти.

1. УЧЕНИК

Она моје мале туге

загрљајем топлим теши,

а свакој се мојој срећи

ко најлепшем дару смеши.

1. УЧЕНИК

Њени прсти као лахор,

пређу преко моје косе,

а њене ме приче лаке

у далека царства носе.

1. УЧЕНИК

Њена љубав мене греје,

њено срце за ме бије.

Знам, нада мном увек бдије

мајка биће најмилије.

1. УЧЕНИК

Моја мама има нежне руке,

којима ми чешља плаву косу

и плете две витице.

Зато ћу јој поклонити,

први цветак љубичице.

1. **УЧЕНИК**

Моја мама има за мене велику љубав,

свакога дана, њом ме окружује.

Висибабу белу, ћерка јој дарује.

**СВИ:**

Живите маме хиљаду лета,

живите срећне, лепоте пуне.

живите маме целога света,

живите животе, најлепше струне!

1. УЧЕНИК

Моја мама је љубичица плава!

1. УЧЕНИК

Моја мама је мајски цвет!

1. УЧЕНИК

Моја мама је лептир плави, мали!

1. УЧЕНИК

Моја мама је најлепша на свету,

лепа је као башта у цвету,

као на плавом небу звездице,

као у школи чисте петице.

1. УЧЕНИК

Моја мама је и друг и мама,

она је кувар, собар и дама.

моја мама је права нај –мама,

када ми треба све може сама.

1. УЧЕНИК

Ја маму волим више од неба,

од чоколаде, воде и хлеба.

**СВИ:**

Очи су њене нежности пуне,

усне су топле, срећа с њих сја,

руке трепере ко нежне струне,

мамина срећа, то сам, ја.

1. УЧЕНИК

Мама је цвет, мама је ружа,

она ми љубав увек пружа.

Све што купи деци даје,

а њој ништа не сотајке.

1. УЧЕНИК

Волим је што је највише моја,

а и ја што сам највише њен.

Волим је што ми у свему годи

и што је рођена мене да роди.

1. УЧЕНИК

Волим је што је најдража моја,

а и ја што сам најдраже њено,

Волим је што је најбуднија стража

и што је рођена да буде најдража.

1. УЧЕНИК

Волим је што сам велико дете

а она тепа, малено моје.

Волим је што је најлепша бајка

и што је рођена да буде мајка.

1. УЧЕНИК

Моја мама је цео свет!

**СВИ:**

Осмога марта Сунце се смеши,

Осмога марта цвеће се шета,

Срећан вам празник све мајке света.

**МАМИНА ЉУБАВ**

Мамина љубав

од плавог мора је већа,

мами су деца радост

мами су деца срећа.

Велика је реч мама

њој се свако диви,

чувај своју маму,

нека што дуже живи.

***ЧЕСТИТКА МАЈЦИ***

За Осми март

сви добри ђаци,

прво напишу

честитку мајци.

Са мало речи

и пуно цвећа,

желим да мајку

прати срећа.

За све што си ми

чинила и дала

мама од срца,

велико ти хвала.

Хвала ти мама

за миран сан

и нека ти је срећан

твој дан.

**МАМИНО СРЦЕ**

У срцу моје маме,

и моје срце куца,

кад њено куцне так

моје се чује тик.

Њено је око топло

к'о око жутог сунца

и у утом топлом оку,

станује и мој лик.

**ОСМЕХНИ СЕ МАТИ**

Буди срећна мати,

Сунце нек те злати,

нек ти око сија,

мати најмилија.

Осмехни се мати,

и Сунцу и цвету,

и мени и тати

и целоме свету.

**МОЈА МАЈКА**

Има једна дивна жена,

много добра, много вредна,

много дара мени пружа,

мене зове моја ружа.

Она је као најлепша бајка,

а то је моја мајка.

**ТРЕБА ЗНАТИ**
Треба знати
мајку дочекати
кад уморна
са посла се врати.

Треба знати
мајци осмех дати.
Живот ћеш јој
тиме улепшати.

РЕЧ МАЈКА

Мајка је љубав, зна је цео свет,
она је врт и у њему најлепши цвет.

Мајка је сунце и кад дан се смрачи,
она је најдража звезда која зрачи.

Мајка је тема:неисцрпна, вечна,
она је реч горда, слаткоречна.

Ни у једном речнику нема је драже
мајка и љубав-једна другу траже.

ДРАМСКИ ТЕКСТ: ПРАЗНИЧНА БОМБОЊЕРА

Дете: Мама,срећан ти празник.

Мама: Који празник?

Дете: Како који ? Па данашњи.

Мама: А који је то данас празник?

Дете: Невероватно !Ја овако мали па морам да је учим који је данас важан дан.

Како то мамице не знаш? Ево да се кладимо да ће то и моји другари знати? Ако

знате другари реците брзо који је данас празник?

Деца: Данас је 8. март - дан наших мама.

Дете: Ето, мама чула си. Пошто је данас твој празник купио сам ти мали поклон.

Мама: Каква дивна бомбоњера! Што су слатке чоколадне бомбоне.

Дете: Јесте,мама у праву си. Одличне су, пробао сам једну, нисам могао да

одолим.

Мама: Али, сине ти добро знаш да твоја мама држи дијету и да не сме да једе

много слаткиша. Ко ће сад да поједе толике чоколадне бомбоне. Пропашће.

Дете: Неће,мама,неће...Ти знаш да ја много волим бомбоне.

Мама: Онда,сине пошто је данас мој празник...Изволи,послужи се. Ја частим.

ДРАМСКИ ТЕКСТ: ПОКЛОН ЗА 8. МАРТ

БРАТ: Ево, мами је прекосутра празник, 8. Март је, а ми још не знамо какав ћемо поклон да јој купимо. Тата ми дао новац и рекао да изаберемо нешто лепо...

СЕСТРА: Требало је прво да смислимо код куће шта ћемо да купимо, па тек онда да кренемо у куповину!

БРАТ: Требало је! Знам да је требало! Па кад је требало, јеси ли нешто смислила?!

СЕСТРА: Нисам, не знам... Шта мислиш, како би било да јој купимо букет цвећа? То је леп поклон!

БРАТ: Наравно да је леп, само што се букет цвећа осуши и мама ће га после бацити.

СЕСТРА: Добро, немој одмах да се љутиш...Ја сам само рекла... Да јој купимо нешто друго, да изаберемо...

БРАТ: Шта мислиш да јој купимо једну лепу мараму?

СЕСТРА: Марама? Не вреди. Мараму ће јој сигурно купити бака!

БРАТ: Знам! Знам шта би мама највише волела! Када би смо јој купили неку књигу о кувању. Јуче се нервирала, јер јој није успео ручак. Само... ти су кувари много скупи, немамо толико новца....

СЕСТРА: Е, онда не вреди ни то!

БРАТ: Па, да... Секо, а шта мислиш да јој купимо велику чоколаду?!

СЕСТРА: Молим?!

БРАТ: Слушај секо, и чоколада је леп поклон!

СЕСТРА: Наравно, зашто не би била!

БРАТ: Брине ме само једна ствар...

СЕСТРА: ШТА то?

БРАТ: Чоколада је велика... хоће ли моћи мама сама да је поједе?

СЕСТРА: Не верујем.

БРАТ: И шта ћемо сада?

СЕСТРА: Да је купимо!

БРАТ: Али...

СЕСТРА: А пошто наша мама не може сама да поједе толику чоколаду, она ће да је подели са нама! И још нешто... пошто мама није велики љубитељ слаткиша, она ће да узме најмање парче!

БРАТ: А шта ће се десити са остатком чоколаде, бојим се да не пропадне...

СЕСТРА: Е, тај остатак морамо да поједемо нас двоје! Шта мислиш?

БРАТ: Мислим да си се добро сетила! Да јој купимо чоколаду! Ипак је то најприкладнији поклон за нашу маму!

СЕСТРА: Хајдемо!